Forma patvirtinta

 Šilalės rajono savivaldybės administracijos

 direktoriaus 2021 m. gruodžio 16 d. įsakymu

 Nr. DĮV-1277

**FINANSINĖS PARAMOS DARBO VIETAI ĮSTEIGTI TEIKIMO SUTARTIS**

20\_\_ m. \_\_\_\_\_\_\_\_\_\_\_\_\_ d. Nr.

Šilalė

**I. SUTARTIES ŠALYS**

 Šilalės rajono savivaldybės administracija (toliau sutartyje – Paramos davėjas), atstovaujama Administracijos direktoriaus ..................................., veikiančio pagal Šilalės rajono savivaldybės administracijos nuostatus, ir smulkiojo ir vidutinio verslo subjektas (toliau sutartyje – Paramos gavėjas), .................... atstovaujamas ..................................., veikiantis pagal ..................................., sudarė šią sutartį.

**II. SUTARTIES OBJEKTAS**

Paramos davėjas, vadovaudamasis ............................................................. , įsipareigoja skirti

(administracijos direktoriaus įsakymas)

finansinę paramą naujos darbo vietos įsteigimo išlaidoms kompensuoti pagal Šilalės rajono savivaldybės smulkiojo ir vidutinio verslo plėtros programą (toliau – SVV programa).

**III. ŠALIŲ TEISĖS IR ĮSIPAREIGOJIMAI**

1. Paramos davėjas įsipareigoja:

1.1. šios sutarties antrame skyriuje nurodytos SVV programos sąlygomis skirti .................. eurų finansinę paramą darbo vietos įsteigimo išlaidoms kompensuoti.

1.2. Paramos lėšas pervesti į ........................................ juridinio asmens atsiskaitomąją sąskaitą Nr. ............................................... po neterminuotų darbo sutarčių kopijų ir pažymos apie darbuotojų skaičių įmonėje iš Valstybinio socialinio draudimo fondo valdybos pateikimo, įrodančių tikslingą paramos panaudojimą, pateikimo per 10 dienų.

2. Paramos gavėjas įsipareigoja:

2.1. iki einamųjų metų gruodžio 21 d. pateikti Administracijos Investicijų ir statybos skyriui Pranešimą apie gautos paramos panaudojimą (šios sutarties 1 priedas) kartu su dokumentų (neterminuotų darbo sutarčių kopijų ir pažymos apie darbuotojų skaičių įmonėje iš Valstybinio socialinio draudimo fondo valdybos, įrodančių tikslingą paramos panaudojimą, kopijomis (jeigu nepateikta su prašymu suteikti finansinę paramą iš Šilalės rajono savivaldybės smulkiojo ir vidutinio verslo rėmimo programos lėšų);

2.2. vykdyti veiklą ir išlaikyti ne mažiau nei vienus metus po neterminuotos darbo sutarties pasirašymo įsteigtą darbo vietą (-as), kuriai buvo skirta SVV parama;

2.3. teikti Paramos davėjui Ataskaitą apie dirbančius asmenis naujai įsteigtose darbo vietose (šios sutarties 2 priedas), susijusią su šios sutarties vykdymu du kartus, kas šešis mėnesius, nuo sutarties pasirašymo dienos;

2.4. naujai įsteigtoje darbo vietoje įdarbintam darbuotojui jo prašymu ar dėl kitų priežasčių su juo nutraukus darbo sutartį, naują darbuotoją įdarbinti ne vėliau kaip per 60 dienų;

2.5. panaikinus įsteigtą darbo vietą per vienus metus nuo jos įsteigimo, ne vėliau kaip per 60 dienų grąžinti Paramos davėjui visas finansinės paramos lėšas;

**IV. SUTARTIES TERMINAS**

3. Sutartis įsigalioja nuo jos pasirašymo dienos ir galioja iki visiško sutarties sąlygų įgyvendinimo.

4. Sutartis gali būti nutraukta prieš terminą šalių susitarimu.

5. Paramos davėjas gali vienašališkai nutraukti sutartį, jeigu Paramos gavėjas nevykdo arba netinkamai vykdo sutartinius įsipareigojimus, apie tai prieš 14 kalendorinių dienų pranešdama Paramos gavėjui, nurodydama priežastis.

**V. ŠALIŲ ATSAKOMYBĖ**

6. Paramos gavėjas skirtas lėšas gali naudoti tik sutartyje nurodytiems tikslams įgyvendinti ir tik pagal nurodytą lėšų naudojimo paskirtį.

7. Už sutartinių įsipareigojimų vykdymą šalys atsako Lietuvos Respublikos įstatymų nustatyta tvarka.

8. Nė viena sutarties šalis nėra laikoma pažeidusi sutartį arba nevykdanti savo įsipareigojimų pagal teisės aktus esant nenugalimoms jėgoms *(force majeure).*

9. Ginčai dėl šios sutarties vykdymo sprendžiami abipusiu susitarimu, o nesusitarus – Lietuvos Respublikos įstatymų nustatyta tvarka.

**VI. KITOS SĄLYGOS**

10. Šalys neturi teisės perduoti savo įsipareigojimų pagal sutartį tretiesiems asmenims.

11. Sutartis sudaryta dviem egzemplioriais, turinčiais vienodą teisinę galią – po vieną kiekvienai šaliai.

 12. Sutartis papildoma ar keičiama Lietuvos Respublikos įstatymų nustatyta tvarka.

**VII. ŠALIŲ JURIDINIAI ADRESAI IR REKVIZITAI**

|  |  |
| --- | --- |
| **Paramos davėjas**Šilalės rajono savivaldybės administracijaJuridinio asmens kodas 188773720J. Basanavičiaus g. 2, 75138 ŠilalėTel. (8 449) 76 114, faks. (8 449) 76 118\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(pareigos, vardas, pavardė)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas)A.V. | **Paramos gavėjas**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(juridinio asmens pavadinimas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(juridinio asmens kodas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (adresas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pareigos, vardas, pavardė)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas) A.V.  |